Iere blus Drake se vuur in Cardiff | Netwerk24
SA leef in staat van ontkenning
Die woordeboek definieer ontkenning as die weiering of onwilligheid om iets wat werklik is, te erken of aanvaar. In Suid-Afrika leef ons in ’n staat van ontkenning.
Sensasie oor sprinkane laat die hare rys
Groot sensasie: Die woestynsprinkane trek weer in Oos-Afrika.
Iere blus Drake se vuur in Cardiff
Wallis is ná net twee weke sy plek bo aan Wêreldrugby se ranglys kwyt nadat hulle gistermiddag in Cardiff met 22-17 deur Ierland geklop is.
Met dié oorwinning het die Iere hul naam in ere herstel nadat hulle verlede naweek met 57-15 deur Engeland verneder is.
Terselfdertyd sal die Iere teleurgesteld wees dat hulle Wallis nie met 15 of meer punte kon klop nie, want dit sou hulle die nr. 1-posisie gegee het wat Nieu-Seeland nou weer beklee.
Dit het halfpad deur die tweede helfte nog gelyk asof Ierland dit gaan vermag. In daardie tydstip het hy danksy ’n strafdrie met 22-3 voorgeloop.
Ierland was rustyd reeds met 15-3 voor, met die linkervleuel, Jacob Stockdale, wat twee keer afgerond het.
Ofskoon Wallis vroeg gebiedsvoordeel geniet het, het Ierland sewe keer balbesit omgekeer.
Die loskopstut, Dave Kilcoyne, het ’n indrukwekkende bres geslaan om die weg te baan vir Stockdale se eerste drie voordat die vleuel ook sy tweede drie afgerond het deur die bal deur te skop nadat ’n Wallis-aangee verlore gegaan het.
Die Rooi Drake het in die laaste kwart vlamgevat met die regtervleuel, Owen Lane, en die reserwe-losskakel, Rhys Patchell, wat afgerond het, maar dit was te min en te laat.
Ierland 22 (15): Drieë: Jacob Stockdale (2), strafdrie. Doelskop: Jack Carty. Strafdoel: Carty.
Wallis 17 (3): Drieë: Owen Lane, Rhys Patchell. Doelskoppe: Patchell (2). Strafdoel: Jarrod Evans. – Albert Heenop
Meer oor: Wallis | Ranglys | Cardiff | Ierland | Wêreldrugby